Document ID: 32010D0747

NÕUKOGU OTSUS 2010/747/ÜVJP,
2. detsember 2010,
millega muudetakse ühismeedet 2005/797/ÜVJP ja nõukogu otsust 2009/955/ÜVJP Euroopa Liidu politseimissiooni kohta Palestiina aladel
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 28 ja artikli 43 lõiget 2,
ning arvestades järgmist:
(1)
Nõukogu võttis 14. novembril 2005 vastu ühismeetme 2005/797/ÜVJP Euroopa Liidu politseimissiooni kohta Palestiina aladel (1) (EUPOL COPPS) kehtivusajaga kolm aastat. EUPOL COPPSi täitmisetapp algas 1. jaanuaril 2006. Ühismeedet 2005/797/ÜVJP pikendati ühismeetmega 2008/958/ÜVJP (2)31. detsembrini 2010.
(2)
Nõukogu otsuses 2009/955/ÜVJP (3) sätestati EUPOL COPPSi tegevusega seotud kulutuste katmiseks ettenähtud lähtesumma ajavahemikuks 1. jaanuarist kuni 31. detsembrini 2010. Kõnealust lähtesummat tuleks missiooni operatiivvajaduste rahuldamiseks suurendada.
(3)
Ühismeedet 2005/797/ÜVJP ja otsust 2009/955/ÜVJP tuleks vastavalt muuta,
ON VASTU VÕTNUD KÄESOLEVA OTSUSE:
Artikkel 1
Ühismeetme 2005/797/ÜVJP artikkel 14 asendatakse järgmisega:
„Artikkel 14
Rahastamine
1. EUPOL COPPSi tegevusega seotud kulutuste katmiseks ettenähtud lähtesumma ajavahemikuks 1. jaanuarist kuni 31. detsembrini 2010 on 6 870 000 eurot.
2. Kulutusi, mida rahastatakse lõikes 1 osutatud summast, hallatakse vastavalt Euroopa Liidu üldeelarve suhtes kohaldatavatele menetlustele ja eeskirjadele. Pakkumismenetlustes võivad osaleda missiooni rahaliselt panustavate kolmandate riikide, vastuvõtvate osapoolte ning kui see on missiooni operatiivvajaduste seisukohast vajalik, naaberriikide kodanikud.
3. Missiooni juht/politseiülem annab oma lepingu raames tehtud toimingute kohta aru komisjonile ja tegutseb viimase järelevalve all.
4. Rahastamisel võetakse arvesse EUPOL COPPSi operatiivvajadusi, kaasa arvatud varustuse kokkusobivust ja tema rühmade koostalitlusvõimet.
5. Kulutused on rahastamiskõlblikud alates käesoleva ühismeetme jõustumise päevast.”.
Artikkel 2
Otsuse 2009/955/ÜVJP artikkel 2 jäetakse välja.
Artikkel 3
Käesolev otsus jõustub selle vastuvõtmise päeval.
Brüssel, 2. detsember 2010

Labels: 18
2
15
5